**LĪGUMS Nr. 13-2/1534-2018**

*par gaismas dekoru piegādi*

Mārupē 2018. gada 17. decembrī

**Mārupes novada Dome,** reģ. Nr. 90000012827, tās izpilddirektora p.i. **Kristapa Loča** personā, kurš rīkojas uz Mārupes novada Domes 2018. gada 13. marta rīkojuma Nr. 2-24/144 pamata, (turpmāk – Pasūtītājs) no vienas puses, un

**Aktsiaselts Adam Bd filiāle “Adam Decolight Latvia”**, reģ. Nr. 50103239701, tās prokūrista **Viļņa Burtnieka** personā, kurš rīkojas uz prokūras pamata, (turpmāk – Piegādātājs), no otras puses, Pasūtītājs un Piegādātājs, abi kopā saukti arī Puses,

pamatojoties uz iepirkuma “Gaismas dekoru piegāde”, identifikācijas Nr. MND 2018/78, (turpmāk – Iepirkums) rezultātiem noslēdz šādu līgumu (turpmāk – Līgums):

1. LĪGUMA PRIEKŠMETS

Piegādātājs apņemas pārdot, piegādāt un nodot Pasūtītājam *gaismas dekorus* (turpmāk – Prece), saskaņā ar Līgumā, Tehniskajā specifikācijā (turpmāk - 1. pielikums) un finanšu piedāvājumā (2.pielikums) norādīto, bet Pasūtītājs apņemas samaksāt Piegādātājam par atbilstoši Līguma noteikumiem piegādātu un nodotu Preci.

1. LĪGUMA SUMMA UN SAMAKSAS KĀRTĪBA
	1. Līguma summa bez pievienotās vērtības nodokļa (turpmāk – PVN) ir **15 070,80 EUR** (piecpadsmit tūkstoši septiņdesmit *euro* un 80 *centi*).
	2. PVN tiek maksāts saskaņā ar Latvijas Republikā spēkā esošo nodokļa likmi.
	3. Līguma summa ietver Preces piegādes izdevumus līdz Līguma 3.1. punktā norādītajai piegādes vietai (t.sk. transporta izmaksas), iepakojuma izmaksas, visus nodokļus un nodevas, kā arī citas izmaksas, kas attiecas uz Preci un tās piegādi.
	4. Apmaksa tiek veikta *euro*, saskaņā ar Piegādātāja iesniegto Preču pavadzīmi – rēķinu, Pasūtītājam veicot bezskaidras naudas pārskaitījumu uz rēķinā norādīto bankas kontu 30 (trīsdesmit) dienu laikā pēc Preču pavadzīmes – rēķina abpusējas parakstīšanas dienas, ja atbilstoši Līguma 3.6. punktam nav sagatavots Preces defekta akts.
	5. Pasūtītājam tiek iesniegti Latvijas Republikā spēkā esošiem normatīvajiem aktiem atbilstoši noformēti Preču pavadzīmes – rēķina trīs eksemplāri (viens eksemplārs – Piegādātājam, divi eksemplāri – Pasūtītājam). Preču pavadzīmē – rēķinā tiek norādīts Līguma numurs, Preces nosaukums, apjoms, kopējā cena, PVN likme un kopējā cena ar PVN. Pasūtītājs neapmaksā neatbilstoši Līguma noteikumiem noformētu Preču pavadzīmi – rēķinu.
	6. Par apmaksas dienu tiek uzskatīta diena, kad Pasūtītājs ir veicis pārskaitījumu uz Piegādātāja Preču pavadzīmē – rēķinā norādīto bankas kontu, ko apliecina attiecīgais maksājuma uzdevums.
	7. Ja Piegādātājs piegādājis Līguma noteikumiem neatbilstošu Preci, norēķināšanās par piegādāto Preci notiek pēc tās apmaiņas pret Līguma noteikumiem atbilstošu Preci un Līguma 2.4. punktā noteiktā kārtībā.
2. PRECES NODOŠANAS UN PIEŅEMŠANAS KĀRTĪBA
	1. Preces piegādes adrese ir: Mazcenu aleja 35, Jaunmārupe, Mārupes novads, LV-2166.
	2. Piegādātājs Preces piegādi veic 14 (četrpadsmit) dienu laikā no Līguma abpusējas parakstīšanas dienas.
	3. Par konkrētu Preces piegādes laiku Piegādātājs vienojas ar Pasūtītāja kontaktpersonu, tel. +371 25663647.
	4. Piegādātājs nodod Preci Pasūtītājam kopā ar Preču pavadzīmi – rēķinu.
	5. Pasūtītājs pārbauda Preces atbilstību Līguma noteikumiem 5 (piecu) darbdienu laikā pēc Preces piegādes.
	6. Ja Pasūtītājam ir iebildumi par Preces atbilstību Līguma noteikumiem, Pasūtītājs sagatavo defektu aktu un nosūta to elektroniski Piegādātājam uz e-pasta adresi: adam@adam.lv un informē pa tel. +371 67299094. Piegādātājs 5 (piecu) darbdienu laikā veic Līguma noteikumiem neatbilstošu Preces aizvietošanu ar Līgumam atbilstošu Preci uz sava rēķina. Ja Piegādātājs nepiekrīt defektu aktā norādītajam, Piegādātājs ne vēlāk kā 2 (divu) darbdienu laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. Defektu novēršana nepagarina Preces piegādes termiņu.
	7. Jautājumu par defektu aktā norādītā pamatotību izlemj Pušu pārstāvji. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preces defekta rašanās iemesls nav Pasūtītāja vaina. Ja neatkarīgais eksperts konstatē, ka Preces defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
	8. Piegādātājs ir atbildīgs par Preces nejaušas, pilnīgas vai daļējas bojāejas vai sabojāšanās risku līdz Preces piegādes un Preču pavadzīmes – rēķina abpusējai parakstīšanai.
3. PRECES KVALITĀTE UN GARANTIJA
	1. Piegādātajai Precei ir jāatbilst 1. pielikumā noteiktajām prasībām un jāatbilst prasībām, par kurām Puses rakstiski vienojušās Līgumā noteiktā kārtībā.
	2. Piegādātājs, parakstot Līgumu dod Precei garantiju 24 (divdesmit četrus) mēnešus no Preču pavadzīmes – rēķina abpusējas parakstīšanas dienas.
	3. Garantijas remontus Piegādātājs veic saskaņā ar Preces izgatavotāja garantijas noteikumiem, pamatojoties uz Pasūtītāja iesniegto pieprasījumu.
	4. Piegādātās Preces defekta gadījumā garantijas laikā, Piegādātājs par saviem līdzekļiem apņemas ne vēlāk kā 10 (desmit) darbdienu laikā pēc Pasūtītāja Defekta pieteikuma nosūtīšanas dienas, veikt Preces remontu vai piegādāt Līguma noteikumiem neatbilstošas Preces vietā jaunu, Līguma noteikumiem atbilstošu Preci.
	5. Preces garantija neattiecas uz defektiem, kas radušies:
		1. apzinātu bojājumu konstatēšanas gadījumā;
		2. neatļautu izmaiņu veikšanas, Pasūtītāja pašrocīgas remontēšanas rezultātā;
		3. nepārvaramas varas apstākļu rezultātā.
4. PUŠU ATBILDĪBA
	1. Ja Piegādātājs neveic Preces piegādi Līgumā noteiktajā termiņā, Piegādātājs maksā Pasūtītājam līgumsodu 0,3 % (trīs desmitās daļas procenta) apmērā no Līguma 2.1. punktā norādītās Līguma summas par katru nokavēto dienu, bet ne vairāk kā 10% (desmit procenti) no Līguma 2.1. punktā noteiktās summas 10 (desmit) darbdienu laikā pēc Pasūtītāja rēķina par līgumsoda samaksu izrakstīšanas dienas.
	2. Ja Pasūtītājs neveic rēķina apmaksu Līgumā noteiktajā termiņā, Pasūtītājs maksā Piegādātājam līgumsodu 0,3 % (trīs desmitās daļas procenta) apmērā no Līguma 2.1. punktā noteiktās Līguma summas par katru nokavēto dienu, bet ne vairāk kā 10 % (desmit procenti) no Līguma 2.1. punktā norādītās Līguma summas 10 (desmit) darbdienu laikā pēc Piegādātāja rēķina par līgumsoda samaksu saņemšanas dienas.
	3. Ja Piegādātājs vienpusēji atkāpjas no Līguma pirms Līguma saistību izpildes, Piegādātājs maksā Pasūtītājam līgumsodu 2 000,00 EUR (divi tūkstoši *euro*) apmērā 10 (desmit) darbdienu laikā pēc Pasūtītāja rēķina par līgumsoda samaksu izrakstīšanas dienas.
	4. Ja Pasūtītājs vienpusēji izbeidz Līgumu pirms Līguma saistību izpildes Līguma 6.4. punktā noteiktajos gadījumos, Piegādātājs maksā Pasūtītājam līgumsodu 2 000,00 EUR (divi tūkstoši *euro*) apmērā 10 (desmit) darbdienu laikā pēc Pasūtītāja rēķina par līgumsoda samaksu izrakstīšanas dienas.
	5. Ja Piegādātājs nav veicis līgumsoda apmaksu, Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no Piegādātājam veicamajām apmaksām.
	6. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
	7. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.
5. LĪGUMA DARBĪBA
	1. Līgums stājas spēkā ar tā abpusējas parakstīšanas brīdi un darbojas līdz Pušu savstarpējo saistību pilnīgai izpildei.
	2. Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski divos identiskos eksemplāros un pievienojami Līgumam kā neatņemama sastāvdaļa. Viens vienošanās eksemplārs glabājas pie Pasūtītāja, bet otrs pie Piegādātāja.
	3. Līguma grozījumi stājas spēkā ar dienu, kad tie ir abpusēji parakstīti.
	4. Pasūtītājam ir tiesības vienpusēji izbeigt Līgumu, bez Pušu rakstiskas vienošanās, par to Piegādātājam 10  (desmit) dienas iepriekš rakstveidā paziņojot, ja:
		1. notikusi Piegādātāja labprātīga vai piespiedu likvidācija;
		2. pret Piegādātāju uzsākta maksātnespējas procedūra;
		3. Piegādātājs kavējis Preces piegādes termiņu ilgāk par 10 (desmit) dienām;
		4. Piegādātājs ir nepamatoti atteicis Līguma noteikumiem neatbilstošas vai nekvalitatīvas Preces apmaiņu, ko apliecina Līgumā noteiktā kārtībā sagatavots akts.
	5. Ja Līgums tiek izbeigts, Pasūtītājs samaksā Piegādātājam par Preci tādā apjomā, kā tā piegādāta atbilstoši Līguma noteikumiem uz Līguma izbeigšanas dienu saskaņā ar Līgumā noteikto kārtību.
6. NEPĀRVARAMA VARA
	1. Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, banku bankroti, avārijas, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
	2. Pusei, kura atsaucas uz nepārvaramu varu, nekavējoties par to jāpaziņo otrai Pusei, norādot kādā termiņā, pēc tās domām, ir paredzama saistību izpilde.
	3. Ja kādu no Pusēm neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katra no Pusēm patur sev tiesības vienpusēji izbeigt Līgumu, par to nekavējoties rakstiski informējot otru Pusi.
7. STRĪDU RISINĀŠANAS KĀRTĪBA
	1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
	2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
	3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
	4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.
8. CITI NOTEIKUMI
	1. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu saskaņā ar spēkā esošo normatīvo aktu prasībām.
	2. Ja Piegādātājs tiek reorganizēts, Līgums paliek spēkā un tā noteikumi ir saistoši tā saistību un tiesību pārņēmējam.
	3. Puses nav tiesīgas pilnīgi vai daļēji nodot Līgumā noteiktās tiesības, pienākumus un saistības trešajām personām bez otras Puses rakstiskas piekrišanas.
	4. Puses nosaka šādas kontaktpersonas Līguma izpildes uzraudzībā:
		1. no Pasūtītāja puses: **Žanete Salzirne**, tālr. +371 25663647, e-pasts: zanete.salzirne@marupe.lv ;
		2. no Piegādātāja puses: **Vilnis Burtnieks**, tālr. +371 67299094, e-pasts: adam@adam.lv.
	5. Līgums ir sagatavots un parakstīts uz 8 (astoņām) lapām, tajā skaitā pielikumi uz 4 (četrām) lapām. Līgums sagatavots 2 (divos) vienādos eksemplāros, katrai Pusei pa vienam Līguma eksemplāram. Abiem Līguma eksemplāriem ir vienāds juridisks spēks.
9. PUŠU JURIDISKĀS ADRESES

|  |  |  |
| --- | --- | --- |
| **PASŪTĪTĀJS** |  | **PIEGĀDĀTĀJS** |
| **Mārupes novada Dome**Reģ. Nr. 90000012827Daugavas iela 29, Mārupe,Mārupes novads, LV-2167AS ”SEB banka” Konts: LV69 UNLA 0003 0111 3040 5 |  | **Aktsiaselts Adam Bd filiāle “Adam Decolight Latvia”**Reģ. Nr. 50103239701Zemitāna iela 9, Rīga, LV-1012AS “Swedbank”Konts: LV93 HABA 0551 0306 7284 7 |
|  |  |  |
| /K. Ločs / |  | /V. Burtnieks/ |
|  |  |  |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

2. pielikums

Līgumam Nr.13-2/1534-2018

**FINANŠU PIEDĀVĀJUMS**

| ***Nr. p.k.*** | ***Nosaukums*** | ***Daudzums*** | ***Vienības cena,******EUR bez PVN*** | ***Summa,******EUR bez PVN*** |
| --- | --- | --- | --- | --- |
|  |
| 1. | Laternu dekors | 37 gab | 351,00 | 12 987,00 |
| 2. | LED gaismas spuldžu virtene lietošanai ārtelpā Nr.1 | 20 gab | 35,40 | 708,00 |
| 3. | LED gaismas spuldžu virtene lietošanai ārtelpā Nr.2 | 10 gab | 35,40 | 354,00 |
| 4. | Strāvas pārveidotājs | 30 gab | 6,00 | 180,00 |
| 5. | Gaismas kabelis | 50m | 3,48 | 174,00 |
| 6. | Gaismas kabelis | 50m | 3,48 | 174,00 |
| 7. | Gaismas kabelis | 50m | 3,48 | 174,00 |
| 8. | Kabelis  | 5 gab | 21,00 | 105,00 |
| 9. | Strāvas pārveidotājs | 5 gab | 6,00 | 30,00 |
| 10. | Stiprinājums – āķis un pamatne | 10 gab | 7,68 | 76,80 |
| 11. | Spuldze (NE LED) | 100 gab | 1,08 | 108,00 |
| Piedāvātā līgumcena EUR bez PVN | 15 070,80 |
| PVN (21%) | 3 164,87 |
| Piedāvātā līgumcena EUR ar PVN | 18 235,67 |

2018.gada 17.decembrī V. Burtnieks